A BIZOTTSÁG HATÁROZATA
(2006. február 7.)
a 2003/329/EK határozatnak a trágya hőkezelési eljárására vonatkozó átmeneti intézkedések meghosszabítása tekintetében történő módosításáról
(az értesítés a C(2006) 263. számú dokumentummal történt)
(Csak a francia, a holland, a finn és a svéd nyelvű szöveg hiteles)
(EGT vonatkozású szöveg)
(2006/129/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a nem emberi fogyasztásra szánt állati melléktermékekre vonatkozó egészségügyi előírások megállapításáról szóló, 2002. október 3-i 1774/2002/EK európai parlamenti és tanácsi rendeletre (1) és különösen annak 32. cikke (1) bekezdésére,
mivel:
(1)
Az 1774/2002/EK rendelet nem emberi fogyasztásra szánt állati melléktermékekre vonatkozó egészségügyi előírásokat állapít meg. Ezen előírások szigorúságára tekintettel átmeneti intézkedések engedélyezésére került sor.
(2)
A trágya hőkezelési eljárása tekintetében az 1774/2002/EK európai parlamenti és tanácsi rendelet szerinti átmeneti intézkedésekről szóló, 2003. május 12-i 2003/329/EK bizottsági határozat (2) haladékot ad a szakma számára a trágya hőkezelési eljárásának kiigazítására és alternatív eljárások kidolgozására 2005. december 31-ig.
(3)
Az Európai Élelmiszerbiztonsági Hatóság 2005. szeptember 7-én véleményt fogadott el a trágya hőkezelésének biológiai biztonságáról. E vélemény alapján a Bizottság módosításokat javasolt az 1774/2002/EK rendelet VIII. mellékletének vonatkozó fejezetében. Ezen új intézkedések alkalmazásáig a tagállamok és az üzemeltetők arra kérték a Bizottságot, hogy hosszabbítsa meg a 2003/329/EK határozatban előírt átmeneti intézkedések érvényességét a kereskedelmi zavarok elkerülése érdekében.
(4)
A 2003/329/EK határozatban előírt átmeneti intézkedéseket tehát utolsó alkalommal meg kell hosszabbítani, hogy lehetővé tegyék a tagállamok számára, hogy engedélyezzék az üzemeltetőknek a nemzeti szabályozások alkalmazásának folytatását a trágya hőkezelési eljárása területén, az 1774/2002/EK rendelet VIII. melléklete módosított követelményeinek alkalmazásáig.
(5)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/329/EK határozat a következőképpen módosul:
Az 1. cikkben, a 3. cikk (2) bekezdésében és az 5. cikkben a „2005. december 31.” időpont helyébe a „2006. december 31.” időpont lép.
2. cikk
Ennek a határozatnak a Belga Királyság, a Francia Köztársaság, a Holland Királyság és a Finn Köztársaság a címzettjei.
Kelt Brüsszelben, 2006. február 7-én.